આ પરિપત્રના આધારે કરવામાં આવતી રિકવરીની કાર્યવાહી સામે દેશની વિવિધ હાઈ કોર્ટે અનેક કેસોમાં સ્ટે આપ્યો છે એ એક આશ્વાસન છે, પરંતુ આનાથી લાભ કોને થયો? સ્વાભાવિકપણે વકીલો અને કરવેરાના પ્રૅક્ટિશનર્સ આ પરિપત્રથી ખુશ છે. એક અંદાજ મુજબ બોર્ડ હાઈ કોર્ટમાં આ પરિપત્રના બચાવ માટે નીમવામાં આવતા સરકારી વકીલો પાછળ ૬૦ કરોડ રૂપિયા અને કરદાતાઓ પોતાના વકીલો પાછળ ૩૦૦ કરોડ રૂપિયા ખર્ચ કરશે. આમ આ પરિપત્રથી અંદાજે ૩૬૦ કરોડ રૂપિયાની નવી આવક વ્યાવસાયિકો માટે ઊભી થઈ હોવાની શક્યતા છે, પણ સરકારી તિજોરીમાં એક પૈસાની પણ નવી આવક નહીં થાય.